**Csongrád Város Polgármesterétől M**

Száma: Fjl/695-2/2022.

Témafelelős: Forgó M.

# ELŐTERJESZTÉS

# Csongrád Városi Önkormányzat Képviselő testülete

**2022. augusztus 25-i ülésére**

Tárgy: A Csongrádi Tiszapart Sportegyesület kérelme a Körös-torokban lévő használaton kívüli faházak térítésmentes használatba vételére

Tisztelt Képviselő testület!

A Csongrádi Tiszapart SE képviseletében Kiss István, az egyesület elnöke, azzal a kéréssel fordult önkormányzatunkhoz, hogy a csongrádi Körös-torokban található nyári tábor területén lévő 7 db használaton kívüli faházat szeretné a városi sporttelep területére áthelyezni, és a továbbiakban ott üzemeltetni.

Kérelmében előadta, hogy a fent említett területen a házak kihasználatlanok, az egyesület azonban sportpálya területén nyári edzőtáborok szervezése céljára, és a sporttelep bevételének növelése érdekében a faházakat üzemeltetné, hasznosítaná.

A fenti indokok alapján javasolom a Körös-toroki nyári táborban lévő, az önkormányzat tulajdonát képező 7 db használaton kívüli faház ingyenes használatba adását a Csongrádi Tiszapart SE részére edzőtáborok szervezése céljára, 2022. szeptember 1. napjától határozatlan időtartamra, azzal, hogy a faházak sporttelepre történő elszállítása az egyesület feladata és költsége.

Kérem a Képviselő testületet az előterjesztés megtárgyalására, és a határozati javaslat elfogadására.

**HATÁROZATI JAVASLAT**

Csongrád Városi Önkormányzat Képviselő testülete megtárgyalta „A Csongrádi Tiszapart Sportegyesület kérelme a Körös-torokban lévő használaton kívüli faházak térítésmentes használatba vételére” tárgyú előterjesztést, és az alábbi döntést hozza:

A képviselő testület a Csongrádi Tiszapart SE részére ingyenes használatba adja az önkormányzat tulajdonát képező, a Körös-toroki nyári táborban lévő 7 db használaton kívüli faházat edzőtáborok szervezése céljára, 2022. szeptember 1. napjától határozatlan időtartamra, azzal, hogy a faházak sporttelepre történő elszállítása az egyesület feladata és költsége.

A képviselő testület felhatalmazza a polgármestert, hogy a fenti feltételekkel kösse meg az ingyenes használatról szóló megállapodást a Csongrádi Tiszapart Sportegyesülettel.

Felelős: Bedő Tamás polgármester

Határidő: azonnal

Erről jegyzőkönyvi kivonaton értesítést kapnak:

1. Bedő Tamás polgármester
2. Fejlesztési és Üzemeltetési Iroda és általa
3. csongrádi Tiszapart SE

Csongrád, 2022. augusztus 16.

 Bedő Tamás

 polgármester